open-index/open-wikipedia-markdown huggingface dataset:
Dissosiasjon (psykologi)

**Dissosiasjon** betegner i psykologien det fenomenet at hjernen splitter opp sanseinntrykkene når personer opplever ekstreme hendelser som truer eksistensen deres, for å fjerne oppmerksomheten fra det som er farlig, slik at de blir i stand til å takle angsten som følger med. Denne formen for dissosiasjon kan i en sykelig form kalles dissosiativ identitetsforstyrrelse eller multippel personlighetsforstyrrelse.

I mindre tilfeller kan dissosiasjon forstås som en mestringsmekanisme for å minimere eller takle stress, inkludert kjedsomhet eller konflikt. Dissosiative lidelser er vanligvis utløst av psykologiske traumer, men noen ganger også som følge av kronisk stress, psykoaktive stoffer eller ukjente faktorer. Selv om det finnes noen dissosiative lidelser som inkluderer hukommelsetap, vil det ikke si at alle dissosiative hendelser gjør det. Dissosative lidelser oppleves ofte som oppsiktsvekkende og som selvstyrte inntrenginger i en persons vanlige måte å svare eller handle på. På grunn av dette kan de ofte ha tendenser å være foruroligende.

#### Vanlige symptomer
*Hukommelsestap
*Angst
*Flashbacks
*Mareritt 
*Humørsvingning

## Etymologi
Ordet «dissosiasjon» betyr «oppløsning, spaltning».

## Behandling
Behandling blir vurdert gjennon individets funksjonsnivå. Noen kan ha en høyere funksjon enn andre og det vil da tas med i vurderingen på individets behandlingsmål. Å starte på en behandling er ment til å øke individets mentale nivå og tilpasningsevne for å oppnå en balanse i sin egen mentale og atferd. Når dette er oppnådd, er neste mål å fjerne eller minimere fobien som ble til etter et traumatisk minne (det minnet som får individet til å dissosiere). Det siste punket i behandlingen er å hjelpe individet  å komme seg gjennom sorgen sånn at individet er i stand til å engasjere seg i eget liv. Behandling gjøres ved bruk av å øke individet sin mestringsfølelse.

## Se også
* Dissosiativ identitetsforstyrrelse
* Borderline personlighetsforstyrrelse
* Emosjonell løsrivelse
* Tankevandring

## Referanser


## Kilder
*sinnetshelse.no om dissosiativ lidelse
ManpowerGroup

**ManpowerGroup**, tidligere **ManPower Inc.**, er et amerikansk bemanningsselskap med hovedkontor i Milwaukee i Wisconsin. Selskapet ble grunnlagt av Elmer Winter og Aaron Scheinfeld i 1948, ble kjøpt opp av det britiske selskapet Blue Arrow i 1987, men ble selvstendig igjen i 1991.

ManpowerGroup har 3900 kontorer i over 80 land. ManpowerGroup har 30 000 ansatte og formidler jobb til over 3,5 millioner vikarer hvert år. ManpowerGroup er således USAs største arbeidsgiver.

## ManpowerGroups arbeidsmarkedsbarometer

ManpowerGroup gjennomfører Manpowers arbeidsmarkedsbarometer, som er en kvartalsvis undersøkelse som ser fremover, i det den spør arbeidsgivere om å forutsi bemanning i det kommende kvartal. Undersøkelsen er basert på intervjuer med nesten 65 500 offentlige og private arbeidsgivere i 41 land for å måle forventet arbeidsmarkedstrend hvert kvartal. Dette utvalget bidrar til at analyser kan utføres i spesielle sektorer og regioner og derved fremskaffe detaljert informasjon. Undersøkelsen har ingen paralleller i størrelser, omfang, levetid og fokusområde. De kvartalsvise rapportene kan leses på deres hjemmesider.

## ManpowerGroup i Norge
I Norge er ManpowerGroup etablert med datterselskapet Manpower AS, grunnlagt i 1965 og 100% eid av Manpower Norway Holdings AS. 

Manpower har siden 60-tallet formidlet jobb for hundretusener av mennesker både til vikariater og faste stillinger, i privat og offentlig sektor. Hver dag går mer enn 6&nbsp;000 medarbeidere i forskjellige bransjer og fagområder på jobb for Manpower. Virksomheten i Norge genererer over 35&nbsp;000 oppdrag årlig. 

ManpowerGroup, gjennom Manpower, Experis, Jefferson Wells og Talent Solutions har kontorer i 25 byer og tettsteder og har 11&nbsp;000 medarbeidere knyttet til virksomheten. ManpowerGroup i Norge har cirka 450 administrasjonsansatte.

ManpowerGroup har følgende heleide datterselskap i Norge:
* Experis 
* Manpower 
* Jefferson Wells
* Talent Solutions
* Manpower Framnæs installasjon AS

## Eksterne lenker
*
Tannhelsetjenestens kompetansesenter

**Tannhelsetjenestens kompetansesenter** er en samling av seks regionale odontologiske kompetansesentre i Norge. Disse er Tk Vest Vestland, Tk Vest Rogaland, Tk Øst, Tk Midt-Norge og Tk Nord-Norge. 

Stortingsmelding 35 sier at Regjeringen vil legge til rette for mer desentralisert spesialistutdanning av tannleger.

## Formål
Formål med TK kan variere fra region til region, men ibefatter bl.a.:

*Sikre tilgjengelighet til spesialisttannhelsetjenester og være henvisningsinstans 
*Drive rådgivning overfor en samlet tannhelsetjeneste og befolkningen i regionen 
*Drive desentralisert spesialistutdanning av tannleger 
*Bidra til forskning og faglig utvikling i tannhelsetjenesten 
*Bidra til rekruttering og stabilisering av tannhelsepersonell i regionen 
*Drive etterutdanning av tannhelsepersonell
*Å bidra til desentralisert klinisk praksis under spesialistutdanning
*Å bygge opp basiskunnskap som skal støtte forskning og fagutvikling i tannhelsetjenesten

## Tannhelsetjenestens kompetansesenter Vest
Målet om å etablere kompetansesenteret på Vestlandet blir realisert medio 2012 med fullverdige kompetansesenteravdelinger i Stavanger (Rogaland) og Bergen (Vestland).

## Tannhelsetjenestens kompetansesenter Øst
Tannhelsetjenestens kompetansesenter Øst (TKØ) er et interfylkeskommunalt/interkommunalt samarbeid (IS) etter kommunelovens § 27. Deltakere i samarbeidet er fylkeskommunene Hedmark, Oppland og Østfold. Tannhelsetjenestens kompetansesenter Øst er lokalisert i Oslo. Hovedelementene hos TkØ er klinisk virksomhet, etter- og videreutdanning og praksisnær forskning. 

## Referanser


## Eksterne lenker
* Tannhelsetjenestens kompetansesenter Nord-Norge
* Tannhelsetjenestens kompetansesenter Midt-Norge
* Tannhelsetjenestens kompetansesenter Vest Rogaland
* Tannhelsetjenestens kompetansesenter Vest Hordaland 
* Tannhelsetjenestens kompetansesenter Sør
* Tannhelsetjenestens kompetansesenter Øst
Dissosiasjon

**Dissosiasjon** kan vise til

*Dissosiasjon (psykologi), ubevisst filtrering i hjernen av realitetsopplevelse
*Dissosiasjon (kjemi), en type spalting av kjemiske forbindelser
Liste over Start-spillere

Historisk liste over spillere som har spilt for . Listen er ikke komplett.

Kolonnen **Mål** angir mål i Eliteserien siden , oppdatert etter 

## Kilder
* Start i hundre (ISBN 9788290581393)
*ikstart.no
Polaråret 1911

## Ekspedisjoner

### Arktis
*Alabamaekspedisjonen 1909–12 til nordøst-Grønland, ledet av Ejnar Mikkelsen, for å finne de omkomne fra Danmarkekspedisjonen.
*1910–15 – De russiske isbryterne «Tajmyr» og «Vajgatsj» utforsker Nordøstpassasjen.

### Antarktis
*Den japanske antarktisekspedisjonen 1910–12 under ledelse av Nobu Shirase til Rossbarrieren.
*Fram-ekspedisjonen 1910–13 under ledelse av Roald Amundsen til Sørpolen.
*Terra Nova-ekspedisjonen 1910–13 under ledelse av Robert F. Scott til Sørpolen.
*Den tyske antarktisekspedisjonen 1911–13 under ledelse av Wilhelm Filchner til Weddellhavet.
*Den australasiatiske antarktisekspedisjonen 1911–14 under ledelse av Douglas Mawson til Cape Denison.
*I den antarktiske hvalfangstsesongen 1910–11 opererer seks landstasjoner, 14 hvalkokerier og 48 hvalbåter. Fangsten var 10&nbsp;233 hval.
*I den antarktiske hvalfangstsesongen 1911–12 opererer seks landstasjoner, 17 hvalkokerier og 58 hvalbåter. Fangsten var 11&nbsp;727 hval.

## Begivenheter og etableringer
*14. desember – Roald Amundsen når Sørpolen.

## Oppdagelser og vitenskapelige resultater
*November – Roald Amundsen oppdager Dronning Mauds Fjell med Axel Heiberg-breen.

## Fødsler
*

## Dødsfall
*Juni – Bernhard Hantzsch, tysk ornitolog og polarforsker.

## Referanser


## Litteratur
*
*
La Belle Ferronière

***La Belle Ferronière***  er et portrettbilde malt av Leonardo da Vinci mellom 1490 og 1496. Maleriet har også blitt kalt *Portrett av en ukjent kvinne*, ettersom personen i bildet er ukjent. Bildet er ett av Leonardo da Vincis mest kjente verk, og demonstrerer tydelig hans anerkjente *[[sfumato]]*-teknikk. Bildet henger foreløpig i Louvre, Paris. 

Maleriet er ett av bare fire kvinneportretter malt av Leonardo, de andre er *[[Mona Lisa]]*, *[[Damen med hermelinen]]* og *[[Ginevra de' Benci]]*.
Neukirchen (Erzgebirge)

**Neukirchen** er en kommune i Erzgebirgskreis, sørvest for Chemnitz i Direktionsbezirk Chemnitz i den sørlige delen av Fristaten Sachsen.  Kommunen hadde 6&nbsp;982 innbyggere den 31. desember 2010.
## Referanser


## Eksterne lenker
*
Jens Bay

**Jens Bay** (1940–2013) var en dansk filosof og journalist, og forstander i det danske TAMU-systemet. I 1973 giftet han seg med den danske sosialpedagogen Bodil Glad, og de to flyttet til Træningsskolen på Amager, som var en del av Kofoed-systemet. Bay tok over som forstander ved Træningsskolen, og fra begynnelsen av 1970-tallet arbeidet Bay og Glad med utviklingen av konsekvenspedagogikk; en pedagogisk teori om sosial læring.

Konsekvenspedagogikk tar utgangspunkt i et humanistisk-eksistensialistisk menneskesyn, og vektlegger begreper som frihet, autonomi, valg, ansvar og konsekvens. Teorien er utviklet som «et samspill mellom en filosofisk inspirert ide og en pedagogisk praksis» (J. Bay 2005). Bay tok utgangspunkt i at sosial kompetanse kan læres, på lik linje med faglig kompetanse. Det er derfor, ifølge Bay, pedagogens oppgave å legge til rette for at den lærende skal kunne utvikle sosial handlingskompetanse i tråd med normene i samfunnet.

Den viktigste målgruppa i utviklingsfasen har vært ungdom mellom 18 og 30 år som har falt utenfor det ordinære skolesystemet, og som av samfunnet har blitt definert som «ungdom med tilpasningsvansker». Bay og Glad arbeidet kontinuerlig med utviklingen av konsekvenspedagogikken frem til hans død, 4. juli 2013.

I Norge har Kjelle videregående skole, Strømmen videregående skole, Bjertnes videregående skole, Drømtorp videregående skole, Årstad videregående skole, Bergeland videregående skole, Haugaland videregående skole og Halden videregående skole avdeling Tosterødberget arbeidet etter Jens Bays pedagogiske retning.

## Bibliografi
* 1982: *Avvikerne og ansvaret. På vei mot konsekvenspedagogikk*, Cappelen
* 1997: *Læring, utvikling og kompetance – pædagogisk vejledning*, TAMU-senteret, København
* 2005: *Konsekvenspedagogikk*, Borgen forlag
* 2008: *Bemerkninger til pedagogiske metoder som kan danne grunnlaget for sosial læring*

## Referanser


## Eksterne lenker
* Tamu.dk
* Jens Bays "Konsekvenspedagogikk - en samtale med Jens Bay
Adorf (Erzgebirge)

**Adorf** er en del av kommunen Neukirchen, sørvest for Chemnitz i Direktionsbezirk Chemnitz i den sørlige delen av Fristaten Sachsen.

Frem til 1. januar 1999 var Adorf en selvstendig kommune. Fra 1990 til 1994 var den en del av Landkreis Chemnitz og fra 1994 til 1998 en del av Landkreis Stollberg.

## Referanser


## Eksterne lenker
*
Ironbottom Sound

**Ironbottom Sound** er et navn som er gitt av allierte sjømenn, fordi det sank så mange skip og fly der under kampene i 1942–1943.
Beliggenheter er den sørlige delen av området mellom øyene Savo, Florida og Guadalcanal i Salomonøyene.
Før krigen det kalt Sealark Sound. Hvert år, på jubileumsdagen, seiler et amerikansk skip inn i dette området og slipper en krans i vannet, til minne om de som mistet livet.

### Senkede skip
#### Allierte
* USS «Aaron Ward» (DD-483) – US destroyer
* USS «Astoria» (CA-34) – US krysser
* USS «Atlanta» (CL-51) – US krysser
* USS «Barton» (DD-599) – US destroyer
* USS «Blue» (DD-387) – US destroyer
* HMAS «Canberra» (D33) – Australsk krysser
* USS «Colhoun» (DD-85) – US destroyer
* USS «Cushing» (DD-376) – US destroyer
* USS «De Haven» (DD-469) – US destroyer
* USS «Duncan» (DD-485) – US destroyer
* USS «George F. Elliott» (AP-13) – US transportskip
* USS «Gregory» (DD-82) – US destroyer
* USS «Jarvis» (DD-393) – US destroyer
* USS «John Penn» (APA-23) – US angrepstransport
* USS «Kanawha» (AO-1) – US forsyningsskip
* USS «Laffey» (DD-459) – US destroyer
* USS «Little» (DD-49 – US destroyer)
* HMNZS «Moa» (T233) – Newzealandsk minesveiper
* USS «Monssen» (DD-436) – US destroyer
* USS «Northampton» (CA-26) – US slagkrysser
* USS «Preston» (DD-379) – US destroyer
* PT-37 – US MTB
* PT-44 – US MTB
* PT-109 – US MTB
* PT-111 – US MTB
* PT-112 – US MTB
* PT-123 – US MTB
* «USS Quincy» (CA-39) – US krysser
* USS «Seminole» (AT-65) – US havgående slepebåt
* USS «Serpens» (AK-97) – United States Coast Guard bemannet skip
* USS «Vincennes» (CA-44) – US krysser
* USS «Walke» (DD-416) – US destroyer
* YP-284 – US patruljeskip

#### Japanske
* «Akatsuki» – destroyer
* «Ayanami» – destroyer
* «Fubuki» – destroyer
* «Furutaka» – krysser
* «Hiei» – slagskip
* «Hirokawa Maru» – transportskip
* «Kasi Maru» – fraktskip
* «Kinugawa Maru» – transportskip
* «Kirishima» – slagskip
* «Makigumo» – destroyer
* «Takanami» – destroyer
* «Teruzuki» – destroyer
* «Toa Maru» – transportskip
* «Yudachi» – destroyer

## Kilder
* *The Lost Ships of Guadalcanal*, Robert D. Ballard,
TreSenteret

**TreSenteret** ligger på Norges teknisk-naturvitenskapelige universitets campus Gløshaugen, og er en medlemseid forening som arbeider for økt bruk av tre. TreSenterets hovedvirksomhet er å jobbe for at flere studenter skal fordype seg i trefag. TreSenteret har siden opprettelsen gitt viktige bidrag til et økt fokus på innovasjon og utvikling innen skog- og trenæringen.

TreSenterets arbeid er en del av den nasjonale tresatsingen.

## Historie
Kompetansesenteret TreSenteret ble opprettet 6. desember 2000, etter initiativ fra bl.a. Trondheim kommune, NTNU og skog- og trenæringen. Spiren til opprettelsen av et eget senter for bruk av tre var engasjementet til en gruppe treentusiaster ved daværende NTH, som i 1992 lanserte tanken om en koordinert satsing på tre på høgskolen. I 1997 ble ideen om et frittstående senter tatt videre, og Landbruksdepartementet bevilget penger til en utredning av behov og interesse i næringen for et slikt tresenter.

På bakgrunn av utredningen ble det foreslått å opprette TreSenteret, parallelt med å innføre et eget professorat på tre og et undervisnings- og forskningsprogram (TreUnd, 2000-2005). Disse tiltakene skulle sammen sørge for økt innovasjon og kompetanse. For å realisere prosjektet forpliktet ulike aktører seg til å bidra til en stiftelseskapital, og slik delta med en eller flere medlemsandeler i TreSenteret.

## Medlemmer
TreSenteret har medlemmer innen det offentlige, skog-, tre- og byggenæringen og forsknings- og utdanningsinstitusjoner. Felles for medlemmene er at de har en interesse for økt bruk av tre. De største medlemmene i TreSenteret er Norges Skogeierforbund, Treteknisk og Treindustrien.

## Kilder
* ”TRE – i bygninger, konstruksjoner, produkter. Videre satsing på NTNU” NTNU-rapport desember 2010
* Tresenter.no

## Referanser
Jouko Launonen

**Jouko «Jokke» Ilmari Launonen** (født 3. juni 1939 i Jyväskylä) er en tidligere finsk skøyteløper. Han var aktiv mellom 1961 og 1968. Hans beste plassering i et internasjonalt mesterskap var 2.-plass under VM på skøyter, allround i 1965 i Oslo. Hans beste plassering under OL var 4.-plass på 1500 meter i 1964 i Innsbruck.

## Personlige rekorder

## Referanser


## Eksterne lenker
*
Hormersdorf

**Hormersdorf** er en tidligere kommune sørvest for Chemnitz i DDR og Fristaten Sachsen. Kommunen tilhørte tilhørte Kreis Stollberg (1952&ndash;1990), Landkreis Stollberg (1994&ndash;1997) og deretter Erzgebirgskreis (1997&ndash;2013) i Direktionsbezirk Chemnitz i den sørlige delen av Fristaten Sachsen. 

Sammen med byene Zwönitz og Elterlein ble den 21. mars 2008 en del av forvaltningsfellesskapet Zwönitz-Hormersdorf med sete i Zwönitz. Kommunen ble innlemmet i Zwönitz den 1. januar 2013.

Hormersdorf hadde 1&nbsp;565 innbyggere den 31. desember 2010.

## Eksterne lenker
*
Flasketrøye

**Flasketrøye** er en type ettersittende trøye for kvinner, vanligvis krageløs med frontåpning og lange ermer. Flasketrøye karakteriseres ved oppsplittede skjøter eller fastsydde lapper som faller over hverandre og går fra livet og ned mot hoftene. Flikene kunne tidligere også gå ned bak og rekke ned til lårene.
Typen oppstod i den europeiske renessansemoten, og var moderne både til menn og kvinner på 1500- og særlig 1600-tallet. Flasketrøyer beholdt sin popularitet som kvinneplagg i Norden på 1700-tallet og ble brukt ved siden av tidens typiske motedrakter i mange bygder. Fasongen går igjen i enkelte norske folkedrakter, for eksempel i jakker og livstykker.

Ordet flasketrøye er dannet av det franske *flasques* som betyr 'bløtt, nedhengende flak, flik eller skjøt', på dansk og norsk kalt *flask* (i flertall *flasker*).

## Historikk
Flasketrøye brukes i dag av kvinner sammen med skjørt, men plagget tilhørte opprinnelig den kontinentale renessansemoten, og var moderne både for kvinner og menn i Europa på 1500- og 1600-tallet. Det fortsatte å være et populært kvinneplagg i Norden på 1700-tallet og ble brukt ved siden av samtidas typiske motedrakter. Fasongen går igjen i flere norske bunader, særlig i kvinneplagg. Flasketrøyene kan også ha form som vester, det vil si korte jakker eller trøyer uten ermer.

### Flasketrøyer (vamser) i europeiske mannsdrakter ca. 1550-1650

File:Martin Frobisher by Ketel.jpg|Den engelske sjømannen og oppdagelsesreisende Martin Frobisher malt av Cornelis Ketel ca. 1577. Frobisher bærer ermeløs overtrøye (på engelsk kalt *jerkin*) med «flasker» (fliker fra  livet) over tjukkere vams (*doublet*) med «ertebelgsbuk» samt knelange posebukser og pipekrage.
Fil:Lars Kagg, 1623.jpg|Den svenske greven Lars Kagg (1595–1661) 1623 iført tidligbarokk uniformspreget overklassemote med køllertliknende flasketrøye, poseformede pludderbukser, hosebånd og tidlig kavalérhatt. Kagg deltok blant annet i tredveårskrigen på 1630-tallet.
File:Charles I by Daniel Mytens.jpg|Den engelske kong Karl den første i 1631 med overdådig vams med brede fliker fra midjen og oppsplittede poseermer der fôret synes. Vamser og jakker med slike flak, kalles flasketrøyer. Kongen bærer ellers belgformede knebukser, kragestøvler, kniplingskrage, hansker og langt hår i samtida europeiske overklassemote i konisk traktform. Maleri av Daniel Mytens i National Portrait Gallery i London.
Fil:WalterRaleighandson.jpg|Den engelske dikteren, oppdagelsesreisende og hoffmannen Sir Walter Raleigh og sønnen 1602 i overdådige, belgformede flasketrøyer (vamser) og pludderbukser. Sir Walther har strømpebånd under knærne for å holde strømpene på plass.


## Se også
* Vams,  tykk, kort jakke brukt i middelalderen og seinere, eller vidt, hoftelangt jakkeplagg av tykt (vevd) tøy
* Køllert, trøye eller vams av tjukt lær, båret under rustning
* Livstykke, kort «kjolevest»
## Referanser


## Eksterne lenker
* Hamarøybunadens vest med flasker eller fliker
*
Elektroforese

**Elektroforese** (av gr. Ηλεκτροφόρηση som betyr *å bære elektroner*) er bevegelsen av dispergerte partikler i forhold til en væske under påvirkning av et jevnt elektrisk felt. Elektroforese av positivt ladde partikler (kationer) er noen ganger kaldt **katoforese**, og elektroforese av negative ladde partikler (anioner) er noen ganger kaldt anaforese. 

Det elektrokinetiske fenomenet elektroforese var observert første gang i 1807 av den russiske professoren Peter Ivanovich Strakhov og Ferdinand Frederic Reuss ved Statsuniversitetet i Moskva, som bemerket at leirepartikler oppløst i vann vil vandre (migrere) i et konstant elektrisk felt. Det er forårsaket av tilstedeværelsen av en ladningforskjell mellom partikkeloverflaten og væsken. Det er grunnlaget for analytiske teknikker som brukes i kjemi for å separere molekyler etter størrelse, ladning eller bindingsaffinitet.

Elektroforese brukes i laboratorier for å skille makromolekyler basert på størrelse. Det brukes en negativ ladning for å la proteiner vandre mot en positiv ladning. Elektroforese brukes til både DNA- og RNA-analyse.

;Det er flere typer elektroforese
* Pulsfeltelektroforese
* SDS-elektroforese
* Isoelektrisk fokusering
* Todimensjonal gelelektroforese (gelelektroforese)
* Kapillærelektroforese
* Proteinelektroforese (soneelektroforese)

## Se også
* Galvanisering

## Referanser
Seppo Hänninen

**Seppo Juhani Hänninen** (født 11. juli 1943 i Parikkala) er en finsk tidligere skøyteløper. Hans beste plassering i internasjonale mesterskap var 5.-plass på 500 meter under Vinter-OL 1972 i Sapporo. Han er faren til sprinteren Janne Hänninen.

## Referanser


## Eksterne lenker
*
Gornsdorf

**Gornsdorf** er en kommune i den nordvestlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen.  Siden 21. mars 2008 har den vært en del av forvaltningsfellesskapet Auerbach-Burkhardtsdorf-Gornsdorf. Kommunen hadde 2&nbsp;143 innbyggere den 31. desember 2010.
## Referanser


## Eksterne lenker
*
Til siste hinder

***Til siste hinder*** er en norsk film fra 2011, regissert av Anders Øvergaard med bl.a skuespillerne Elise Strømberg, Marthe Vonheim, Hanne Øberg og Julie Nordhuus.

Den hadde et samlet besøkstall på norske kinoer på . VGs anmelder ga filmen terningkast 2, mens Stockholms filmfestival Junior 2012 ga filmen prisen for beste barnefilm. Filmen vant deretter Amandaprisen 2012 for «Beste barnefilm».

## Handling
Ida tilhører den kuleste gjengen på skolen, og det hun liker aller best å gjøre er å gå på shopping sammen med bestevenninnen Karoline. Hun elsker livet sitt, helt til moren en dag forteller henne at de snart skal flytte, til en gammel, nedlagt gård i en bitteliten landsby i Nord-Norge. Ida misliker foreldrene for å ha tvunget henne bort fra vennene sine, og etter en uke på landsbyen går ting fra vondt til verre.

Ida anser de jevnaldrende ungdommene fra landsbygda som en gjeng «tapere» som aldri har hørt om kosmetikk, og som bruker all sin tid på hester. Ida er fast bestemt på å komme tilbake til hjembyen, og de gamle vennene sine, på en eller annen måte. Men et dramatisk møte med en hest, som heter Kehilan, skal forandre alt sammen.

## Referanser


## Eksterne lenker
*
Chemnitz-Klaffenbach

**Klaffenbach** er den sørligste bydelen i byen Chemnitz i den sørlige delen av Fristaten Sachsen. Bydelen har et areal på 8.66 km², et folketall på 2&nbsp;315 innbyggere (31. desember 2010) og en folketetthet på 267,3 innbyggere/km².

Klaffenbach var tidligere en selvstendig kommune. Den ble innlemmet i Chemnitz den 1. januar 1997.
Anglisering

Å **anglisere** eller å **anglifisere** betyr å snakke eller handle engelsk. Dette gjelder blant annet språk, kultur og opptreden. Verbene skilles ved at førstnevnte omtales om en prosess der eksempelvis et uttrykk gjøres «mer engelsk» enn tidligere, mens anglifisering omhandler et fenomen som allerede er forandret i retning av det engelske språk, kultur og lignende. På de britiske øyer betegner anglifisere også stedsnavn i områder hvor ikke engelsk var det opprinnelig språket, som skotsk-gælisk i Skottland og irsk i Irland, eksempelvis er byen Carlow i Irland en anglisering av irske Ceatharlach.

Ved den økende bruken av engelsk i litteratur og medier, kanskje spesielt på internett er det norske språket utsatt for anglisering/anglifisering, noe det norske Språkrådet arbeider med. Eksempler på engelske ord og uttrykk som benyttes ofte i det norske språket i dag kan være *aircondition*, *breakdance* og *deadline*.

## Referanser


## Se også
*Anglisisme
*Lånord
Erlbach-Kirchberg

**Erlbach-Kirchberg** er en tidligere landkommune i den nordlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen var en del av forvaltningsfellesskapet Lugau. Den 1. januar 2013 ble kommunen innlemmet i bykommunen Lugau.

Kommunen hadde 1&nbsp;719 innbyggere den 31. desember 2010.

Kommunen besto av de tre stedene Erlbach, Kirchberg og Ursprung, som tidligere var selvstendige kommuner. Ursprung ble innlemmet den 1. januar 1999.

## Bilder

Fil:Kirche Erlbach.JPG|Erlbach kirke
Fil:Kirche Kirchberg.JPG|Kirchberg kirke


## Eksterne lenker
*
Ringkrage

**Ringkrage**, eller **ringkrave**, var en krage av stål eller lær som beskyttet halsen som del av en ridders rustning. På 1600- og 1700-tallet ble kragen tatt i bruk som kjennetegn for offiserer, da som en halvmåneformet, flat eller buet metallskive dekorert med våpen båret foran på brystet med bånd rundt halsen. Seinere ble ringkragen et vakt- eller dagskilt som tegn på vakthavende befal og dagbefal, ofte båret i et kjede.

## Historie (eksempler)
### Ringkrage på rustninger

Gorget (PSF).png
Armor 2 (PSF).png
Gorget J-725 (PSF).png
Gorget.jpg|Ringkrage for ridderrustning på 1500- og 1600-tallet


### Ringkrage uten kroppsrustning

DelarocheCromwell.jpg|«Oliver Cromwell og liket av kong Charles I 1649» av Paul Delaroche 1831
Philip Sidney portrait.jpg|Sir Philip Sidney trolig malt av Hieronimo Custodis 1586-1593


### Offisersbrikke på 1700-tallet

Washington 1772.jpg|George Washington i oberstuniform fra Virginia 1772
Monsieur Hepp-Jean-Daniel Heimlich f4651969.jpg| Monsieur Hepp, commander of Strasbourg National Guard in 1790, malt av Jean-Daniel Heimlich (1740-1796)
AlexanderSergeevichStroganov.jpg|Prins Aleksander Sergevitsj Stroganov (1771-1815)  malt 1787
P.I. Nirotmortsev by I.Vasilyev.jpg|P.I. Nirotmortsev av I.VasilyevИ 1774


### Vaktskilt o.a. i nyere tid

Fil:Feldgendarmerie.JPG|Sommeruniform for tyske Wehrmacht 1944 med kragespeil for sersjant og halskrage for Feldgendarmerie (militærpoliti). Brystskiltet ga opphav til skjelsordet *Kettenhunde* («lenkebikkjer») om tyske gendarmer.
Fil:K1_Parad_5.jpg|Offiser i Livgardet till häst 2009 i tradisjonell uniform med livkrage
Fil:Modular_Tactical_Vest_components.jpg|*Modular Tactical Vest*, en skuddsikker vest tatt i bruk av amerikanske marinesoldater 2006. Halskragen sees øverst i høyre del av bildet.


#### I Norge
Det norske forsvarets vaktskilt er et hvitt metallskilt med riksvåpenet som blir båret om halsen av sjefen for en vaktstyrke (vaktkommandøren).

## Liknende halsdeksler

Adena SerpMd gorget points HRoe 2009.jpg|Halsdeksel og pilspisser fra adenakulturen, en amerikansk jordhaugkultur fra ca. 1000 f. Kr. til 200 e.Kr., funnet i Serpent Mound i Ohio i USA
November13-10 LargeJewelryCollar KunsthistorischesMuseum.jpg|Bredt kragesmykke laget av kobber, gull, karneol og fajanse, fra 5. egyptiske dynasti
Nodowa 1.JPG|Nodowa, halsbeskyttelse for samuraier, laget av lakkert lær, fra Edo-perioden i Japan
Joseph Brant by Gilbert Stuart, 1786.jpg|Joseph Brant malt av Gilbert Stuart 1786


## Referanser


## Eksterne lenker
* 
* ''Forsvarsforum'' 1997 om ringkrager og vaktskilt i Norge
*
Ursprung (Lugau)

**Ursprung** er en del av kommunen Lugau i den nordlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen. Den hadde 612 innbyggere den 31. desember 1998.

Ursprung var tidligere en selvstendig kommune. Den ble innlemmet i Erlbach-Kirchberg den 1. januar 1999.
Junín (region)

**Junín** (spansk: *Región Junín*; quechua: *Hunin suyu*) er en region i det sentrale Peru. Den grenser til Pasco i nord, til Ucayali og Cuzco i øst, til Ayacucho  og Huancavelica i sør og til Lima (region) i vest. Regionhovedstaden er Huancayo.

## Politisk inndeling
Regionen er delt inn i følgende 9 provinser, som igjen er delt inn i til sammen 123 distrikter.

## Referanser
Cachar (distrikt)

**Cachar** (assamesisk: কাছাৰ জিলা) er et distrikt i den indiske delstaten Assam. Distriktets hovedstad er Silchar. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 18,20 % av befolkningen.

Barn i alderen 0 til 6 år utgjorde 14,22 % i 2011 mot 15,86 % i 2001. Antallet jenter i den alderen per tusen gutter er 955 i 2011 mot 961 i 2001. 

## Referanser


## Eksterne lenker
*
Marek Janowski

**Marek Janowski** (født 18. februar 1939 i Warszawa) er en tysk dirigent. Han er fra 2002 kunstnerisk leder for Rundfunk-Sinfonieorchester Berlin. Fra 2005 til 2012 var han også leder av Orchestre de la Suisse Romande i Genève. Janowski er gjestedirigent for Pittsburgh Symphony Orchestra.

## Referanser


## Eksterne lenker
* 
* 
*
Hogan Sheffer

**Mark Wayne «Hogan» Sheffer** (født 12. juni 1958 i York i Pennsylvania, død 28. september 2019) var en amerikansk Daytime Emmy-vinnende manusforfatter. 

## Referanser


## Eksterne lenker
* 
* soap central artikkel om hans sparking
Gildehallen på Oset Høyfjellshotell

**Gildehallen på Oset Høyfjellshotell** er et privat museum med bondeantikviteter ved Oset Høyfjellshotell på Golsfjellet. 

I Gildehallen har Gudrun og Asle Hesla har samlet bruksting fra gammel tid. En liten landhandel er innredet ved inngangen og inne i Gildehallen er det stort utvalg av kister, symaskiner, tutegrammofoner, hardingfeler, mangletre, seletøy, smørbøtter, løkhyller, framskap, ølboller, tutekanner, rokker for å nevne noe. Denne hallen rommer en av de største private samlingen av bondeantikviteter i Norden, trolig den aller største.

## Referanser
Burkhardtsdorf

**Burkhardtsdorf** er en kommune i den nordlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen har siden 21. mars 2008 vært en del av forvaltningsfellesskapet Auerbach-Burkhardtsdorf-Gornsdorf. Kommunen hadde 6&nbsp;424 innbyggere den 31. desember 2010.

Kommunen består av de fire stedene Burkhardtsdorf, Eibenberg med Neu-Eibenberg, Kemtau og Meinersdorf. Kemtau og Meinersdorf var tidligere selvstendige kommuner som ble innlemmet den 1. januar 1999.
## Referanser


## Eksterne lenker
*
Ersåker

**Ersåker** eller **Ertsaker** er et område i Spind i Farsund kommune. Spind var egen kommune fram til kommunesammenslåingen med Farsund, Lista og Herad i 1964.

Ersåker ligger i et kupert kystlandskap ut mot Spindfjorden.

## Matrikkel
Ersåker er en matrikkelgård med gårdsnummer 202. En matrikkelgård er en geografisk enhet som i matrikkelen har felles gårdsnummer, forkortet gnr. En matrikkelgård betegner derfor ikke en spesiell type gårdsbruk, men er å betrakte som en teknisk betegnelse. Historiske gårdsnummer for Ersåker er 23 og senere 77.

## Etymologi
Navnet kommer av mannsnavnet *Erik.* Skrivemåte i eldre tid er *Erichsager*. *Ersåker* er godkjent og anbefalt skrivemåte; *Ertsaker* er godkjent, men ikke anbefalt skrivemåte.

## Referanser


## Litteratur
* Jacob Birkenes: *Spind : En bygdebok*, Porsgrunn 1950.
* Kåre Rudjord: *Listaboka IV - Bygdehistorie. Fra formannskapslov til kommunesammenslåing*, Farsund 1987.

## Eksterne lenker
* Ersåker på norgeskart.no
Sarpech

**Sarpech** er et turbanornament benyttet som herskertegn i statene på det indiske subkontinent. Det tilsvarer det som på persisk kalles *jikka* eller *jioga* og på tyrkisk *sorguch*.

En sarpech er vanligvis i gull og besatt med edelstener og perler. Den har en form som krummer på toppen, ofte med en hengende perle eller edelsten i enden. Formen forklares som å ligne en fjær, en palmegren eller et mangoblad. Opprinnelig besto en sarpech av en høy del, til å feste i turbanens folder. Fra 1700-tallet av ble det vanligere med sideornamenter i underkant av hovedelementet. Disse ble over tid flere, slik at de kunne dekke det meste av turbanens fremre del.

I Mogulriket fikk bare kongelige og andre fornemme bære sarpech. En sarpech kunne gis i gave, som en særlig æresbevisning. Senere har den blitt benyttet også av andre og sarpech kan blant annet også være en del av utstyret til en brudgom i forbindelse med bryllupsfest.

Slike turbanornamenter var tradisjonelt en del av indisk gullsmedkunst. Senere ble de også framstilt i Europa, der juvelerer som Cartier fikk oppdrag med å innfatte edelstener til sarpecher.

Noen ganger kombineres den indiske sarpech med den europeiske egrett, et prydstykke bestående av lyse fjær til å bære i håret eller på hodeplagget. En form for egrett hadde også vært i bruk i India, men da med sorte hegrefjær. Slike ble kalt *kalgi*. Kombinasjonen av sarpech og kalgi kalles *sarpech-sant-kalgi*.

## Referanser
Never Ending

**«Never Ending»** er en amerikansk sang, skrevet av Buddy Kaye og Phil Springer.

Elvis Presley spilte den inn i RCA Studio B, Nashville, 26. mai 1963 med tanke på et album i full lengde, som var planlagt utgitt i 1963. RCA valgte i stedet å utgi albumet stykkevis på singler eller som bonusspor på soundtrackalbumer. «Never Ending» ble for eksempel utgitt på soundtrack-LP-platen *Double Trouble* (RCA Victor LSP&nbsp;3787 og RCA Victor LPM&nbsp;3787) i juni 1967. Produsent var Steve Sholes.

## Andre innspillinger
*Roger Douglass. Utgitt på singlen Mercury 72017 i 1962
*Mike Jeffrey. Utgitt på CD-platen *Raised on Elvis Volume 6* (TJM Productions 06&nbsp;0038&nbsp;51977&nbsp;2&nbsp;4) i 2009

## Referanser
Kemtau

**Kemtau** er en del av kommunen Burkhardtsdorf i den nordlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen. 

Kemtau var tidligere en selvstendig kommune. Den ble innlemmet i Burkhardtsdorf den 1. januar 1999.
Golaghat (distrikt)

**Golaghat** (assamesisk: গোলাঘাট জিলা) er et distrikt i den indiske delstaten Assam. Distriktets hovedstad er Golaghat. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 9,24 % av befolkningen.

Barn i alderen 0 til 6 år utgjorde 12,13 % i 2011 mot 15,11 % i 2001. Antallet jenter i den alderen per tusen gutter er 961 i 2011 mot 963 i 2001. 

## Referanser


## Eksterne lenker
*
Helmut Bantz

**Helmut Bantz** (født 14. september 1921, død 4. desember 2004) er en tidligere tysk turner og Olympisk mester. Han fikk en gullmedalje i sprang under Sommer-OL 1956 i Melbourne han deltok for Det forente tyske laget. 
Etter å ha kjempet for Tyskland under Den andre verdenskrig ble han tatt av Britiske styrker i 1945 og ble tatt til England. Etter å ha blitt sluppet fri fra status som krigsfange i 1948 ble han værende i England i stand til å ta jobb som bonde. Et par måneder senere, fungerte Bantz som uoffisiell trener av det mannlige britiske turnlandslaget under OL 1948 i London.

## OL-medaljer
* 1956  Melbourne  **Gull** i turn, sprang 

## Referanser


## Eksterne lenker
*
Gustav Guldberg

**Gustav Adolph Guldberg** (født 27. oktober 1854 på Nannestad, død 23. april 1908 i Kristiania) var en norsk professor i medisin, ekspert på hvalen.

Etter examen artium 1873 tok han eksamen som cand.med. i 1881 og arbeidet deretter som konservator ved Zootomisk museum.  Siden studerte han anatomi og histologi og arbeidet med preservering av hval utenfor Finnmark, som resulterte i en dr.philos.-grad i 1887 på en avhandling om hvalens insula (del av hjernebarken). Han ble professor ved Karolinska Institutet 1888, men gikk umiddelbart over til Det Kongelige Frederiks Universitet i hjemlandet og var professor ved Anatomisk institutt (UiO) i årene fra 1888 til 1908. Han etterfulgte Jacob Munch Heiberg som instituttets bestyrer. Sammen med Fridtjof Nansen påviste han at fosteret til nise har litt bakben. Til mye av dette arbeidet fikk han satt opp et nytt mikroskop og ansatte Fredrik Georg Gade til å være prosektor.  Bestyrerjobben ble etter hans død i 1908 videreført av Kristian Emil Schreiner som også videreførte hans såvidt påbegynte studier av skjelettene fra Osebergskipet.

Han var sønn av prest og forlegger Carl August Guldberg (1812–92).  Blant hans mange søsken finner man matematikeren Cato Guldberg (1836–1902), matematikeren Axel Guldberg (1838–1913) og diakonissen Cathinka Guldberg (1840–1919). Han var far til patologen Gustav Guldberg (1897–1938).

## Premier
* H.K.H. Kronprinsens gullmedalje 1884 for et arbeid om bardehvalenes nervesystem

## Utgivelser
* 
* 
* 

## Referanser
Hvit nigger

***Hvit nigger*** er en norsk biografisk dokumentarfilm fra 2011 om forfatter Ingvar Ambjørnsen. 

Den ble blant annet sendt i NRKs ''Fakta på lørdag'' i 2011.

## Referanser


## Eksterne lenker
*
Hermann Gröhe

**Hermann Gröhe** (født 25. februar 1961 i Uedem i Nordrhein-Westfalen) er en tysk politiker (CDU) og fra 2013 til 2018 Tysklands helseminister.

Han har eksamen fra Quirinus Gymnasium i Neuss fra 1980, statseksamen i rettsvitenskap fra Universität zu Köln fra 1987 og advokatbevilling fra 1994. I årene 1987–1993 var han vitenskapelig assistent ved Universität zu Köln. Gröhe er protestantisk kristen, og var medlem av rådet for Tysklands evangeliske kirke 1997–2009 og medredaktør i kirkens månedlige tidsskrift, *Chrismon*, 2000–2009.

Gröhe meldte seg inn i Junge Union i 1975 og moderpartiet CDU i 1977. Han var formann i Junge Unions i Kreis Neuss 1983–1989, formann i Junge Union på føderalt nivå 1989–1994 og medlem av Kretsdagen i Kreis Neuss 1984–1989 og 1993–1994. Siden 1994 har han vært medlem av Forbundsdagen, og var her talsmann for CDU/CSUs ungdomsgruppe 1994–1998 og CDU/CSUs talsmann for menneskerettigheter og utviklingshjelp 1998–2005. Ellers var han formann i CDU i Rhein-Kreis Neuss 2001–2009. Den 1. oktober 2008 ble han utpekt til statsminister ved forbundskansler Angela Merkels kontor, og forble i vervet inntil han ble ansatt som generalsekretær i CDU den 28. oktober 2009.

## Referanser


## Eksterne lenker
* 
*
Los Caracoles-demningen

**Los Caracoles-demningen** er en demning med vannkraftverk i elva Rio San Juan ved Andesfjellene i det vestre Argentina. Anlegget ligger i sørlig-sentrale del av Provincia de San Juan, der hvor departementene Ullum og Zonda grenser mot hverandre. Det er plassert i Tulúmdalen, som strekker seg rett vest-øst 20–100&nbsp;km vest for provinshovedstaden San Juan, og er utbygget med i alt tre demninger.

Demningen stod ferdig utbygget i oktober 2008. Vannkraftverket har installert vannkraftproduksjon fra 2009, med maksimalt 132 MW effekt fordelt på to francisturbiner. Årsproduksjonen av elektrisk kraft er 715 GWh. Demningen gir også irrigasjon til 17&nbsp;000 hektar (170&nbsp;km²) landbruksmark.

Demningen er 136 meter høy og 620 meter lang og er en gravitasjonsdam i betong. Reservoaret er på 32&nbsp;km² areal og 565 millioner m³ vannvolum.

Like ved er Punta Negra-demningen anlagt. Den ble ferdigstilt i 2015 og optimaliserer kraftproduksjonen ved begge anlegg. De to anleggene skifter på å kjøres og komplettere hverandre i perioder med høyt kraftforbruk.

## Se også
*Liste over verdens største vannkraftverk
Punta Negra-demningen

**Punta Negra-demningen** er en demning med vannkraftverk under bygging i elva Rio San Juan ved Andesfjellene i det vestre Argentina. Anlegget ligger i sørlig-sentrale del av Provincia de San Juan, der hvor departementene Ullum og Zonda grenser mot hverandre. Det er plassert i Tulúmdalen, som strekker seg rett vest-øst 20-100 km vest for provinshovedstaden San Juan, og er utbygget med i alt tre demninger.

Demningen ble startet utbygget i 2010 og forventes ferdigstilt med kraftproduksjon fra 2015.

Den anlegges like ved Los Caracoles-demningen, for å optimalisere kraftproduksjonen ved begge anlegg. De to anleggene skal skifte på å kjøres og komplettere hverandre i perioder med høyt kraftforbruk.

Vannkraftverket får en installert vannkraftproduksjon på anslagsvis 62 MW fordelt på to francisturbiner à 31 MW hver. Årsproduksjonen av elektrisk kraft skal bli 296 GWh. Demningen skal også gi irrigasjon til 10&nbsp;000 hektar landbruksmark i dalen.

Reservoaret får inntil 500 millioner m³ vannvolum.

## Se også
*Liste over verdens største vannkraftverk
Camilla Ose

**Camilla Ose** (født 25. mai 1996 i Oslo) er en norsk fotballspiller fra Mortensrud, som spiller for Grei.

Ose spilte først på Klemetrsud IL, der hun spilte på guttelagene. Hun ble tidlig lagt merke til, og som niåring ble hun beskrevet av Nordstrands Blad slik: «Som eneste jente på laget briljerte hun tidvis stort, og scoret også sitt lags to første mål».

I 2010 begynte Ose på Manglerud-Stars gutter 14-lag. Der ble hun i ett år, men hun hadde allerede samme år blitt kontaktet av Røa, og hun var til stede under cupfinalen sammen med Røa-spillerne. 

Ose spilte sin første kamp for Røa i en svært amputert treningskamp den 16. januar 2011 mot LSK Kvinner. I Toppserien debuterte hun allerede i 1. serierunde mot Sandviken, og ble da Toppseriens yngste spiller den 2. april 2011. Som spiss kjempet Ose mot Elise Thorsnes, Lene Mykjåland og Emilie Haavi i tillegg til flere gode andre innbyttere, så det ble vanskelig i første sesong å få spilletid. Oses neste kamp for Røa var en cupkamp, også den mot Sandviken. Ose ble tatt ut til Statoils talentleir i juni og juli 2011. Ose fikk i tillegg to opptredener for Røa i 2011-sesongen, borte mot Linderud-Grei og borte mot Stabæk. Det holdt til at Ose i sin første sesong ble seriemester for Røa.

## Referanser


## Eksterne lenker
*  
* Camilla Ose på Røas hjemmeside
Cuesta del Viento-demningen

**Cuesta del Viento-demningen** er en demning med vannkraftverk i elva Río Jáchal ved Andesfjellene i det vestre Argentina. Anlegget ligger nord i Provincia de San Juan, der hvor småelvene Rio Blanco og Arroyo Iglesia renner ut i Jáchal-elva. Anlegget stod ferdig utbygget i 1997.

Vannkraftverket har installert vannkraftproduksjon på maksimalt 10,5 MW. Årsproduksjonen av elektrisk kraft er 40 GWh. Demningen gir også irrigasjon til 17.000 hektar (170&nbsp;km²) jordbruksmark.

Demningen er 1.280 meter lang og er en steinfyllingsdam. Reservoaret er på 16&nbsp;km² areal og 206 millioner m³ vannvolum.

## Se også
*Liste over verdens største vannkraftverk

## Referanser


## Eksterne lenker
Kari Skrede

**Kari Oddlaug Skrede** (1942–2024) var en norsk økonom og demograf.  

Hun var født på Faleide og vokste opp i Utvik og var sosialøkonom (cand.oecon.) fra Universitetet i Oslo (1969). Hun var nasjonal viseformann i Norsk Studentsamband/Norsk Studentunion 1963–1964 og nestformann i Det Norske Studentersamfund våren 1965. Hun var også aktiv i partiet Venstre, blant annet som leder i Studentvenstrelaget i 1963 og i Norges Liberale Studentforbund (nå Liberale Studenter) 1965–1966. 

Hun var i flere år knyttet til INAS (Institutt for anvendt sosialvitenskapelig forskning), senere NOVA (Norsk institutt for forskning om oppvekst, velferd og aldring), hvor hun var direktør 1988-1995. Hun var byråsjef i Forbruker- og administrasjonsdepartementet 1977–1979 og forsker i Statistisk sentralbyrå (SSB) fra 1995. I perioden 1995–1996 og 2000–2006 var hun forskningssjef og leder av Seksjon for demografi og levekår i SSB. Hun var også medlem av en rekke styrer, råd og komiteer og ledet to offentlige utredninger hhv om familiebeskatning (NOU 1976: 12) og om norsk bibliotekvesen (NOU 1991:14). Hun var æresmedlem i Norsk demografisk forening.

Kari Skrede var gift med Nils Petter Gleditsch. Hun var tremenning av skiløperen Per Knut Aaland og av forfatteren Wilfred Skrede. Hennes far var fetter av dikteren Ragnvald Skrede. 

## Referanser


## Eksterne lenker
* Livsløp i støpeskjeen: Utvalgte arbeider av Kari Skrede. Sosiale og økonomiske studier (SØS 106) (http://www.ssb.no/emner/00/02/sos106/)
* Kari Oddlaug Skrede - Forvaltningsdatabasen
Darrang (distrikt)

**Darrang** (assamesisk: দৰং জিলা) er et distrikt i den indiske delstaten Assam. Distriktets hovedstad er Mangaldai. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 6,10 % av befolkningen.

Barn i alderen 0 til 6 år utgjorde 16,48 % i 2011 mot 19,32 % i 2001. Antallet jenter i den alderen per tusen gutter er 941 i 2011 mot 977 i 2001. 

## Referanser


## Eksterne lenker
*
Thermalbad Wiesenbad

**Thermalbad Wiesenbad**, før 1. januar 2005 kalt **Wiesa**, er en kommune langs elven Zschopau i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3&nbsp;543 innbyggere den 31. desember 2010.
## Referanser


## Eksterne lenker
*
Norsk demografisk forening

**Norsk demografisk forening** (**NDF**) ble opprettet i 1974. Foreningen har til formål å fremme innsikten i og interessen for befolkningsspørsmål i Norge. Foreningen skal virke for størst mulig kontakt mellom norske demografer innbyrdes og mellom norske og utenlandske demografer. NDF arbeider også for å spre demografisk kunnskap utover fagmiljøene.

Foreningen har i overkant av 100 medlemmer som studerer, arbeider med eller interesserer seg for demografi. På årsmøtet velger medlemmene et styre på seks personer.

## Foreningens ledere
* 1973 – 1974 : Jan Hoem
* 1974 – 1976 : Helge Brunborg
* 1976 – 1979 : Per Sevaldsen
* 1979 – 1983?: Helge Brunborg
* 1983?- 1989 : Erling Berge
* 1989 – 1994 : An-Magritt Jensen
* 1994 – 1997 : Nico Keilman
* 1997 – 2001 : Sølvi Sogner
* 2001 – 2005 : Gunnar Thorvaldsen
* 2005 – 2013 : Trude Lappegård
* 2013 – 2017 : Torkild Lyngstad
* 2017 - 2023 : Svenn-Erik Mamelund
* 2023 -          : Rannveig Kaldager Hart

## Æresmedlemmer
* Jan Hoem (utnevnt 2007)
* Kari Skrede (utnevnt 2010)
* Helge Brunborg 
* Nico Keilman 
* Lars Østby 
* Turid Noack (utnevnt 2019)
* Marit Rønsen (utnevnt 2020)
* Inger Texmoen (utnevnt 2021)
* Kåre Vassenden (utnevnt 2022)

## Eksterne lenker
* Nettsiden demografi.no
Half Japanese

**Half Japanese** er et amerikansk alternativ rock-band dannet i Maryland, Baltimore i 1975.
Bandets originalmedlemmer var Jad Fair, David Fair, Ricky Dreyfuss og John Dreyfuss.

## Diskografi
;Studioalbum
* *[[Half Gentlemen/Not Beasts]]* (Armageddon, 1980)
* *[[Loud (Half Japanese album)|Loud]]* (Armageddon, 1981)
* *[[Our Solar System]]* (Iridescence, 1985)
* *[[Sing No Evil]]* (Iridescence, 1985)
* *[[Music To Strip By]]* (50 Skidillion Watts, 1987)
* *[[Charmed Life (Half Japanese album)|Charmed Life]]* (50 Skidillion Watts, 1988)
* *[[The Band That Would Be King]]* (50 Skidillion Watts, 1989)
* *[[We Are They Who Ache with Amorous Love]]* (TEC Tones, 1990)
* *[[Fire In The Sky (Half Japanese album)|Fire In The Sky]]* (Paperhouse, 1992)
* *[[Hot (Half Japanese album)|Hot]]* (Safe House, 1995)
* *[[Bone Head]]* (Alternative Tentacles, 1997)
* *[[Heaven Sent (Half Japanese album)|Heaven Sent]]* (Emperor Jones, 1997)
* *[[Hello (Half Japanese album)|Hello]]* (Alternative Tentacles, 2001)

;Konsertalbum
* *Half Alive* (Cassette - live at DC Space and the Red Door, Baltimore - 50 Skidillion Watts, 1977)
* *50 Skidillion Watts Live* (Calypso Now, 1984)
* *Boo: Live in Europe 1992* (TEC Tones, 1994)

;Samlealbum
* *Best Of Half Japanese* (Timebomb Japan, 1993)
* *Greatest Hits* 2 CDs / 3 LPs (Safe House, 1995)
* *Best Of Half Japanese Vol. 2* (Timebomb Japan, 1995)

;EP-er
* "Calling All Girls" (50 Skidillion Watts, 1977)
* *Horrible* (Press, 1982)
* *Real Cool Time/What Can I Do/Monopoly EP* (Overzealous Editions, 1989)
* *Everybody Knows, Twang 1 EP* (Seminal Twang, 1991)
* *4 Four Kids EP* (Ralph, 1991)
* *Postcard EP* (Earl, 1991)
* *Eye of the Hurricane/Said and Done/U.S. Teens are Spoiled Bums/Daytona Beach EP* (1991)

;Singler
* *No Direct Line from my Brain to My Heart/(I Don't Want to Have) Mono (No More)* 7" (50 Skidillion Watts, 1978)
* *Spy* (Armageddon, 1981)
* *How Will I Know* (Press, 1982)
* *U.S. Teens Are Spoiled Bums* (50 Skidillion Watts, 1988)
* *T For Texas/Go Go Go Go* (X.X.O.O. Fan Club, 1990)

## Referanser


## Kilder
* Bio Allmusic.com

## Eksterne lenker
* 
* 
*  www.halfjapanese.co.uk
Vest-Tyskland under OL

**[[Vest-Tyskland]]** deltok første gang i olympiske leker under Vinter-OL 1968 i Grenoble og siste gang under Sommer-OL 1988 i Seoul. Utøvere fra Vest-Tyskland hadde tidligere deltatt som Tyskland (1896–1952) og Det forente Tyskland (1956–1964). Fra og med Vinter-OL 1992 i Albertville deltar de igjen som Tyskland.

Sommer-OL 1972 i München ble arrangert i det daværende Vest-Tyskland.

## Medaljeoversikter

## Eksterne lenker
* Vest-Tysklands OL-statistikk  på Sports-reference.com
Øst-Tyskland under OL

**Den tyske demokratiske republikk (GDR)**, ofte kalt **[[Øst-Tyskland]]**, deltok første gang i olympiske leker i Vinter-OL 1968 i Grenoble og siste gang i Sommer-OL 1988 i Seoul. Utøvere fra Øst-Tyskland hadde tidligere deltatt som Tyskland (1896–1936) og Det forente Tyskland (1956–1964). Det ble stiftet en separat nasjonal olympisk komité for det sosialistiske Øst-Tyskland 22. april 1951 i Rotes Rathaus i Øst-Berlin, som den siste av de tre tyske olympiske komiteene på den tiden. Den ble ikke anerkjent av Den internasjonale olympiske komité på over et tiår. Fra og med Vinter-OL 1992 i Albertville deltar de igjen som Tyskland. 

## Medaljeoversikter

## Eksterne lenker
* Øst-Tysklands OL-statistikk  på Sports-reference.com